**L’IAN I LA LLUNA**

En el pis quart primera d’un edifici d’una petita ciutat hi vivien una mare, un pare i un nen de quatre anys que es deia Ian.

Al petit Ian li agradava molt mirar la lluna, potser perquè des de ben petit els seus pares l’havien acostumat a mirar-la des del balcó de casa abans d’anar a dormir.

Cada nit, després d’haver sopat i rentat les dents, ja amb el pijama posat, el pare o la mare sortien amb l’Ian a mirar la lluna i podien observar com creixia i com minvava. De vegades no es veia la lluna, perquè estava ennuvolat o senzillament perquè era lluna nova.

L’Ian mai havia parat atenció al fet que hi hagués dies que la lluna no es veia, fins que un dia, es va sorprendre tant de no veure-la, que es va amoïnar.

IAN—Pare, per què no es veu avui la lluna?

PARE—Doncs perquè avui és lluna nova. Això vol dir que la Terra s’ha posat pel mig i no deixa que el Sol la il·lumini.

IAN—Oh Noo!! Jo la vull veure!! Sense veure-la no podré dormir.

I es va posar a plorar desconsolat. El pare el va agafar a coll per calmar-lo, però l’Ian no deixava de plorar. Finalment la mare li va dir:

MARE—Ian, hi ha coses que són com són i no es poden canviar. La Terra cada vint-i-vuit dies es posa davant del Sol i durant aquests dies no es veu la Lluna, així que, et proposo que en dibuixis una de ben gran, perquè els dies que no es vegi puguis mirar la que tu has fet.

L’Ian es va eixugar les llàgrimes i va moure el cap dient que hi estava d’acord.

PARE—Doncs demà mateix quan tornis de l’escola tindrem cartolina i pintura blanca, perquè puguis dibuixar la teva lluna.

L’endemà, quan el pare va recollir el petit Ian de l’escola, va preguntar?

IAN—Pare, que farem avui, la lluna?

PARE—I tant, va dir el pare, la mare t’espera amb tot el material preparat.

Només arribar a casa, després d’abraçar la mare i deixar la motxilla al seu lloc, va anar a rentar-se les mans i es va preparar per dibuixar.

MARE—Mira, Ian, he comprat cartolina negra i pintura blanca, aquí tens el pinzell i ja pots començar.

L’Ian es va posar a fer feina i en poca estona ja tenia la lluna acabada. Van deixar assecar la cartolina mentre el nen va anar a dutxar-se i a sopar. Tan bon punt el petit va acabar de sopar va dir:

IAN—Mama, ja s’ha assecat la lluna que hem pintat?

MARE—No ho sé, ho mirem!

PARE—Ja us porto jo la lluna!!

El pare mentre la Lua sopava ja havia retallat la cartolina i li havia enganxat un cordill.

Quan l’Ian la va veure va exclamar!

IAN—Però que gran i que bonica m’ha quedat!!

PARE—Tens tota la raó, Ian. Anem a rentar dents que avui podràs contemplar la lluna des del teu llit, la teva lluna.

IAN—Però els dies que hi hagi lluna, la seguiré mirant des del balcó, oi?

PARE I MARE—Sí, Ian, sí, la mirarem des del balcó.

I així va ser com una petita frustració es va convertir en un petit projecte i en una gran satisfacció.

Conte contat, conte acabat.

KAUTAR SEGUIRI. Narradora

MAHAMADOU TUNKARA. Ian

NICOLAS CARDONA. Pare

PAOLA ARANDA. Mare

ELENA BLAYA.Text

ELENA BLAYA i CARLA SÁNCHEZ. Enregistraments

CARLA SÁNCHEZ. Muntatge